
Weltruum 


De Weltruum betekend allgemeen de Welt in’n Ganzen. Man 
seggt gliekbediidend ok Weltall - wo dat all for dat Ganze mit 
binnen stickt - oder de Kosmos (gr.iKoapoc;, kosmos - De 
Minschheit, de (Welt)orden, aver ok Anstand un Schmuck) oder 
dat Universum (lat.: universus, ut unus un versus - in eens 
tohopenkehrt ). In’n Speziellen is de Weltruum dat, wat iim den 
Planeten Eer buten rum is, un wieter twiischen de annern 
Planeten un Steerns. 

In’n allgemeen is dat dor bannig koolt, duster un gifft ok keen 
Luft to’n aten. Dat is nich ganz klor, wo de Weltruum iim de Eer 
anfangt, as de Overgang jo langsam vor sik geiht. De 
Wetenschopplers hebbt dorvor iinnerscheedlich Definitschonen. 
Internatschonal gellt vor alien de Definitschoon vun de 
Federation Aeronautique Internationale, de sik iim Luft- un 
Ruumfohrt weltwiet scheert. De hett fastleggt, dat de Weltruum 
bi 100 km Hooch anfangt. Aver de NASA un de United States 
Air Force t. B. hebbt for sik de Grenz al bi ungefaahr 80 km (50 Mielen) leggt. 

Allgemeen Theorie 


Wat vundaag de allgemeen acht’ Theorie to’n Beschrieven vun’n Weltruum is, dat is de Allgemeen 
Relativitatstheorie vun Albert Einstein. Ok de Quantenphysik hett bediidende Bidraag brocht siinners for’t 
Verkloren vun Vorgang in’t frohe Universum, as de Dicht un de Temperatur bannig hooch weern un noch 
diichtig veel Vorgang mit Elementardeelken to kriegen harm (Astrodeelkenphysik). En wieter reckend 
Verstahn vun’n Weltruum warrt dat aver villicht woll erst geven, wenn de Physik en Theorie utklamiistern, 
de Einstein sien Relativitatstheorie un de Quantenphysik tohopen bringen deit. 



















Disse Theorie warrt as Afkorten T.O.E. (eng.: „theory of everything' 1 ) oder ok as de „Weltformel“ betekent. 
In disse Theorie vun de Quantengravitatschoon schiillt de veer Grundkraft vun de Physik (Elektromagnetsch 
Wesselwirken, Gravitatschoon, Starke un Swacke Wesselwirken) eenheitlich verklort warm. Enige hiiiitige 
Physikers vermodt, dat dat villicht sogor noch en foffte Kraft geven kiinn. Dat kiinn verkloren, woriim dat 
bit vundaag nich hinhaut, de allgemeen Relativitatstheorie mit de Quantenphysik tohopen to fohren. A1 
Albert Einstein hett sik vele Johren doran versocht, so en all’ns iimfatende Theorie uttoklamiistern, man he 
harr dormit keen Spood. Man, in sien Theorie weern de starke un swacke Wesselwirken gor nich mit binnen 
- kiinn also ok gor nich hinhaun mit de Weltformel, wieldat se jo nich vullstannig weer. Eerst in de 1960er 
Johren weer de Mathematik so wiet, dat se dat nodige Warktiiiich for en vereend Theorie pratt stellen kiinn. 
Un dormit giing dat ok los, na dat groot tosamenhangende Bild vun de Welt to kieken. 

Mit dat Studium vun’t Universum befaat sik de Kosmologie, wat en Deelrebeet vun de Physik is, man ok 
vun de hiiiitige Philosophie vun de Naturwetenschoppen. Se versocht, de Egenschoppen vun’n Weltruum 
ruttofinnen un op de Fraag na de Fienafstimmen vun Naturkonstanten to antwoorden. 

Oiler un Tohopensetten 


De klassische un vundaag ok wiethen acht’ Oorknalltheorie geiht dorvun 
ut, dat de Weltruum in een siinnern Moment, den Oorknall (eng.: „Big 
Bang"), ut en Singularity tostannen kamen is un breedt sik sietdem ut. Wat 
de Theorie nich verkloort, is, wat vor den Oorknall wesen is un wat em 
utloost hett. Man, na de Oorknalltheorie siind Tiet, Ruum un Mateer eerst 
dor den Oorknall entstahn, wodor de Fraag na dat „dorvor“ an sik keen 
Gmndlaag mehr hett - en Ruum, wo wat binnen passeeren kiinnt harr, 
geev dat na de Definitschoon jo noch gor nich. Dorto kummt, dat ok de 
Tiet vor den Oorknall rein physikaalsch nich defineert oder fastleggt warm 
kann. De naturwetenschopplichen Gesetten, de for de eersten ruchweg 10" 

43 Sekunnen (Planck-Tiet) gellt hebbt, siind gor nich bekannt, so dat de 
egentliche Vorgang vun’n Oorknall dor de Theorie an sik gor nich 
beschreven warrt. Eerst na de Planck-Tiet is dat moglich, de 
physikaalschen Vorgang to beschrieven un to verstahn. So lett sik den 
frohen Universum to’n Bispeel en Temperatur vun 1,4 ■ 10 32 K toorden 
(Planck-Temperatur). 

Dat Oiler vun’t Universum is dor nipp un naue Meten vun den Satelliten WMAP mit 13,7 Milliarden Johren 
teemlich nau afschatzt. Dit Oiler kann ok dor Toriichreken vun’t hiiiitige Utdehnen vun’n Weltruum op den 
Tietpunkt, as dat Weltall noch an een Steed tosammendriickt weer, bestimmt warm. Man, dat hangt all’ns ok 
dorvun af, woans de Weltruum tohopensett is, wieldat Materie un Energie dor de Gravitatschoon dat 
Utbreden verlangsomen doot. De opstunns blots indirekt nawieste diistere Energie kann aver de 
Expanschoon ok gauer maken. Unnerscheedliche Annahmen over de Tohopensetten fohrt doriim op 
verschedene Ollersangaven. En iinnere Grenz for’t Oiler vun’t Universum kann togen warm over dat Oiler 
vun de ollsten Steerns dorbinnen. In’t hiiiitige Standardmodell passt de beiden Angaven teemlich goot 
tosamen. 

All Bereken vun’t Oiler vun’n Weltruum sett vorut, dat de Oorknall ok wirklich de Anfang vun de Tiet 
vun’n Kosmos dorstellen deit. Man, vun wegen dat de physikaalschen Gesetten for den Tostand just na’n 
Anfang vun’n Oorknall nich bekannt siind, is dat nich ganz seker. Dat is woll vundaag klor, dat en staatsch 
Universum, wat ahn Enn oolt un togliek ahn Enn groot is, utslaten warm kann, nich aver en dynaamsch ahn 
Enn groot Weltall. As Grund dorfor warrt iinner annern anfohrt, dat en Utdehnen vun’t Weltall beobacht 
warm kann. Un wieter hett ok al de Astronom Heinrich Wilhelm Olbers dorop henwiest, dat bi’n Utdehnen 
ahn Enn un Oiler ahn Enn vun en staatsch Universum de Nachthimmel just so hell liichten muss as an’n Dag 
(Olbersch Paradoxon), wieldat elk Blick na’n Himmel op jeden Fall op en Steern falln muss. Man, wenn de 

Weltruum ahn Enn groot weer, man blots en endlich Oiler harr, denn kiinn 
dat wesen, dat dat Licht vun siinnere Steerns wiet weg eenfach blots noch 
nicht bi uns ankamen is. 

In’n intergalaktischen Ruum, also de Ruum twiischen de Galaxieen, liggt 
de Dicht vun de Mateer ruchweg bi een Waterstoff-Atom op’n Kubikmeter, 
man, binnen de Galaxien is se bediidend hoger. Butendem is de Ruum vun 
Feller un Strahlen dorsett. De Temperatur vun de Achtergrundstrahlen liggt 
opstunns bi 2,7 K - dat is ruchweg -270 °C. Se is ungefahr 380.000 Johren 
na den Oorknall tostannen kamen un warrt mitiinner ok as de 
„Geboortsschree“ vun’t Universum betekent. De Weltruum sett sik blots to 
en liitten Deel (~4 %) ut de uns bekannten Mateer un Energie tohopen, 
wovun wedder blots 10 % Licht afstrahlen doot un dordor to sehn siind. 
Den grottsten Deel maakt dorgegen en, dor en grote Tall vun indirekte 
Beobachten nawieste, bit hiiiit aver wietgahend jiimmer noch nich verstahne „diistere Materie“ (23 %) un 
„diistere Energie" (73 %) ut, de vor de gau maakte Expanschoon verantwoortlich is.UJ- Op de diistere 
Energie warrt ut Meten vun Supernovaexplosionen wiet weg slaten. Jemehr Dorwesen warrt dor Satelliten 
as COBE un WMAP un Ballonexperimenten as BOOMERANG as ok dor Gravitatschoonslinseneffekten un 
de Verdelen vun Galaxien in’n Weltruum iinnerstiitt. 

De Gesamtmasse vun’t sichtbore Universum liggt twiischen 8,5 • 10 52 un 10 53 kg. Arthus Eddington hett al 
1938 vermodt, dat dat nipp un nau 136 ■ 2 256 oder ruchweg 1,57 ■ 10 79 Protonen un Elektronen gifft mit en 
Masse vun 2,64 ■ 10 52 kg. To disse Masse kummt noch de Masse vun de Neutronen. Man geiht dorvun ut, 
dat dat tosatzlich de diistere Energie gifft, de denn woll ok en Masse bargt. In de Theorie tekent dises sik dor 
en antigravitativ Wirken (Massenafstoten) ut. Dormit warrt versocht to verkloren, woriim dat nich to’n 
Gravitatschoonskollaps („Big Crunch") kummt. Bi en entsprekend hoge Anfangstemperatur un siete 
Dichteverdelen kiinn aver ok en kritische Snelligkeit bi’t Utdehnen (Fluchtsnelligkeit) tostannen kamen, so 
dat ok en Expanschoon ahn Enn gegen de Sworkraft moglich wesen kiinn. 

Form un Grott 



„Universum“ Holtsnitt vun C. 
Flammarion vun 1888; 

Kolorit: Heikenwaelder Hugo, 
Wien 1998 


Afleidt vun disse Theorie kiinn man den Indruck hebben, dat de Weltruum woll de Form vun en Kugel 
hebben miiss, man, dat is blots een vun verscheden Moglichkeiten. Vele annere Formen siind vorslahn 
worm, as to’n Bispeel en flach Weltmum ahn Enn, en Hypertorusform, oder ok de in 
popularwetenschopplich Schriften faken nbomten „Footballform“ un „Trumpetenform“. 

In’t CDM-Standardmodell (vun’t engelsche Cold Dark Matter „Kole diistere Mateer") un dat aktuellere 
Lambda-CDM-Standardmodell, wat de metene Versnellen vun’t Utdehnen vun’t Universum mit inbetiitt, 
warrt vun en euklidische Geometrie (flach Universum) utgahn un vun en Volumen ahn Grenz. Dat unendlich 
Volumen mutt nich nodigerwies wesen, as dat opstunns blots moglich is, en iinnere Grenz for’t Utdehnen 
vun’t Weltall antogeven. Beobachten dor den Satelliten WMAP sluut na Neil Cornish de meisten vun de 
beschrevenen Modellen ut, de en Radius liitter as 78 Mrd. Lichtjohren opwiest. Man, as de meten Geometrie 
vun en euklidische nich iinnerscheedt warm kann, warrt dat Lambda-CDM-Standardmodell as dat 
eenfachste ansehn, dat an de beobachten Daten anpasst warm kann. 

Wichtig is de Unnerscheed twiischen ahn Enn un ahn Grenz: Ok, wenn dat Universum en endlich Volumen 
hebben schiill, so weer dat aver jiimmer noch ahn Grenz. An en Modell kann een sik dat verkloren: en 
Kugelbavenflach ( Sphaar ) is endlich, hett aver keen Mitt un is ahn Grenz - man kann dorop jiimmer wieter 
lopen, ahn an en Rand to kamen. So as en tweedimensionale Kugelbavenflach en dreedimensional Kugel 
inhiillen deit, kann man sik - wenn dat Universum nich flach, man, krumm is - den dreedimensionalen 
Ruum, den wi wohrnehmt as den inhiillenden „Rand“ vun en hogerdimensionalen Ruum denken. 























Tosamenhangen vun Massendicht, lokale Geometrie un Form 


Ofschoonst de oordliche Geometrie teemlich dicht an en flache, euklidische Geometrie liggen deit, kiinn 
man sik ok en hyperbolische oder spharische Geometrie vorstellen. Wieldat de oordliche Geometrie mit de 
globalen Form (Topologie) un mit dat Volumen vun’t Weltall verkniitt is, weet an’n Enn ok numms 
Bescheed, wat dat Volumen en Enn hett oder nich - mathemaatsch snackt: is dat en topoloogsch kumpakten 
Ruum oder nich. Welk Geometrien un Formen vun’t Universum moglich siind, hangt na de Friedmann- 
Glieken, de de entwickeln vun’n Weltruum in’t Standard-Oorknallmodell beschrievt, siinners vun de 
Energiedicht oder Massendicht dorin af: 

■ Wenn de Dicht lutter is as en siinneren Weert, de kritische Dicht noomt warrt, denn warrt de 
globale Geometrie as hyperboolsch betekent, wieldat se as de dreedimensionale Entspreken 
to en tweedimensionale hyperbolsche Flach ansehn warm kann. So en Weltruum is apen, d. h. 
en angeven Volumenelement in dit Universum dehnt sik jummer wieter ut, ahn dat dat wedder 
ophoren deit. Dat hele Volumen vun so en Universum kann beids, en Enn hebben oder ok 
nich. 

■ Is de Energiedicht just nipp un nau so groot as de kritische Dicht, denn is de Geometrie flach 
(euklidisch). Dat Gesamtvolumen vun en flach Universum is in’n eenfachsten Fall, wenn man 
en euklidischen Ruum as eenfachste Topologie annimmt, unendlich. Man, ok Topologien mit 
en endlichen Ruuminholt siind in en euklidischen Weltruum vorstellbor. To’n Bispeel is en 
Hypertorus as Form moglich. As dat hyperboolsch Universum is ok dat flache apen, so dat sik 
ein siinner’t Volumenelement jummer wieter utdehnt. De Snelligkeit vun de Expanschoon warrt 
aver jummer lutter, so dat na en unendlich Tiet en endliche Utdehnen tostannen kummt. 

■ Wenn de Energiedicht grotter is as de kritische Dicht, warrt dat Universum as sphaarsch 
betekent. Dat Volumen vun so en Weltruum is endlich. In’n Unnerscheed to de beiden annern 
Moglichkeiten kummt dorbi de Expanschoon vun’n Weltruum wedder to’n Stillstand un dreiht 
sik dorna urn. De Kosmos stort also wedder in sik tohopen. 

De aktuellen astronomischen Beobachten laat dat nich to, dat Universum vun en euklidischen Weltruum to 
iinnerscheden. Dat heet, de Energiedicht, de bit nu meten worm is, liggt teemlich dicht an de kritischen 
Dicht, so dat dat binnen de experimentellen Fehlergrenzen nich moglich is, twiischen de dree grundleggend 
Moglichkeiten to iinnerscheden. 

Diistere Energie hett butendem ok noch Influss op de Expanschoon vun't Weltall. En groten Andeel vun 
diistere Energie fohrt dorto, dat en sphaarsch Weltruum nich in sik tohopen storten deit, oder en flachet 
Universum jummer wieter gau maakt warrt. Siinnere Formen vun de diisteren Energie kiinnt sogor dorto 
fohren, dat sik dat Universum gauer as mit Lichtsnelligkeit utbreden deit un denn een Dag in en Big Rip 
tweireten warrt, wieldat keen Wesselwirken twiischen de Deelken mehr tostannen kamen kann. 


Folgen vun’n Ruumtietvolumen ahn Enn 

Wenn een dorover nadenkt, dat dat Weltall villicht en Ruumtietvolumen ahn Enn hett, bargt dat en poor 
Fragen over de erkenntnistheoretischen Folgen vun disse Annahm. En siinnere Rull speelt dorbi dat 
anthropische Prinzip, as dat to’n Bispeel vun Brandon Carter utdriickt worm isJ 2 ^ Dorna mutt - wenn man 
dat siitje interpreteeren deit - tomindst de Vorutsetten vun’t Dorwesen vun en Beobachter bi’t interpreteeren 
vun astronoomsch Daten in Betracht togen warm. Dat schall heten, dat de meten Weerten ut Beobachten 
nich ok unbedingt for dat hele Universum gellen moot. 

Bispelen for Gedanken, de ut disse Annahm slaten warm kiinnt, siind, dat en oordlich schienbor 
levensfriindlich Universum as sien Gesamtet diichtig levensfiendlich wesen kann, oder, dat ok bannig 
unwohrschienliche, liekers aver mogliche Vorgang in en unendlich Weltall ok unendlich faken vorkamen 



miisserJ 3 l In ne’erer Tiet hett de Physiker Max Tegmark dorop henwiest, dat ut dat aktuelle 
Standardmodell tohopen mit de Quantentheorie folgt, dat dat in’n Dorsnitt all 10 10 m en „Tweeschenwelt“ 
geven miissJ 4 l En poor vun de noomten Folgen kamt aver ok al bi en Weltruum mit’n endlichen aver 
utreckend groten Volumen tostannen. 

Strukturen binnen den Weltruum 


Hooftartikel: Struktur vun’n Kosmos 

An’t bovere Enn vun de Grottenskala vun’n Kosmos staht de Galaxienhopens, de sik to noch grottere 
Superhopens tosammenfaten laat, de siilvst wedder fadenordige Filamenten billt, de sik iim resenhafte, 
blasenordige un praktisch galaxienfre’e Hollriium (Voids, vun’t eng.: void „leddig“) spannt. Mitiinner warrt 
in den Tosamenhang ok vun en nettordig Struktur (cosmic web ) vun’n Weltruum snaackt. 

Dorut gifft sik de nafolgend Reeg vun de grottsten na de liittsten Strukturen vun’t beobachtbor Universum: 

1. Filamenten un Voids (Bsp.: Grote Muer, Dormeter: -1 Mrd. Lichtjohren) 

2. Superhopens (Bsp.: Virgo-Superhopen, Dormeter: -200 Millionen Lichtjohren) 

3. Galaxienhopen (Bsp.: Lokal Grupp, Dormeter: -10 Millionen Lichtjohren) 

4. Galaxien (Bsp.: Melkstraat, Dormeter: -100.000 Lichtjohren) 

5. Steernhopens (Kugelsteernhopen, Apen Steernhopen, Dormeter: en poor Dutzend bit Hunert 
Lj.) 

6. Planetensystemen (Bsp.: Uns Sunnsystem, Dormeter: -300 AE = 11 Lichtstunnen) 

7. Steerns (Bsp.: Sunn, Dormeter: 1.392.500 km) 

8. Planeten (Bsp.: Eer, Dormeter: 12.756,2 km) 

9. Maanden (Bsp.: Maand Dormeter: 3.476 km) 

10. Asteroiden, Kometen (Dormeter: wenige Kilometers bit mehrere 100 km) 

11. Meteoroiden (Dormeter: vun’t Meter- bit runner op’t Millimeterrebeet) 

12. Gas- un Stoffpartikels 

13. Molekiilen, Atomen, Elementardeelken 

De Grottenskalen gaht inenanner over un overlappt doriim ok diichtig. To’n Bispeel gifft dat Maanden, de 
grotter siind as Planeten oder Asteroiden, de diiiitlich grotter siind as en ganze Reeg Maanden usw. De 
Inorden vun Himmelsobjekten na jemehr Grott is in de Astronomie opstunns teemlich iimstreden. En 
Bispeel dorfor is de Diskusschoon dorover, welk Objekten in’t Sunnsystem to de Planeten tellt warrt un 
welke nich (Plutinos, Transneptunen u. a.) As Naklapp dorvun weer in’n August 2006 de ne’e Klass vun de 
Dwargplaneten defineert, woto nu jo ok de frohere Planet Pluto rekent warrt. 

